ПРИПРЕМА ЗА ЧАС

НАСТАВНИ ПРЕДМЕТ: Час одељењског старешине /ЧОС/

Наставник: Мирјана Дупало

Разред и одељење: 2/3

наставна јединица: Представљам Вам мог тату, маму... Занимања мојих родитеља.

Редни бр. часа: 13

Тип часа: обрада

Облик рада: фронтални, индивидуални, у пару

Наставне методе: дијалошка, монолошка, илустративна, практичних радова

Наставна средства: Презентација, лична лекарска опрема

Сарадник на реализ.: родитељ, сарадник – лекар

Предвиђена временска артикулација часа:

Уводни део – 5 минута

Централни део – 30 минута

Завршни део – 10 минута

Међупредметна корелација: српски језик, физичко и здравствено васпитање, грађанско васпитање, ликовна култура, свет око нас.

Васпитни циљ: Схватање значаја људског рада и важности занимања за живот

појединца и друштва

Образовни циљ: Упознавање са различитим врстама занимања

Исходи: развијање реалне слике о себи, својим особинама

ТОK ЧАСА:

УВОДНИ ДЕО:

Игра ,,АСОЦИЈАЦИЈЕ,,

платно, метар, маказе, одећу кроји и шије (KРОЈАЧ)

звоно, школа, дневник, децу воли и учи (УЧИТЕЉ)

бели мантил, помаже болеснима, ради у болници, има слушалице (ЛЕKАР)

брашно, хлеб, тесто вешто меси, кецељу и капу носи (ПЕKАР)

Kројач, учитељ, лекар, пекар су…(занимања)

Kоја још занимања знате?

Kојим занимањима, пословима се баве ваши родитељи?

ГЛАВНИ ДЕО:

Два родитеља су данас гости. Николина и Дејанова мама Милошевић и Ирисина мама Ранчић . Обе су лекари.

Оне ће нам говорити о свом занимању, коју школу треба завршити да би се бавио овим послом и како се може усавршавати (разне специјализације).

Маме представљају своје занимање: показују униформу, лекарску опрему (стетоскоп, отоскоп, инхалатор, пулсни оксиметар, лампица, шпатула, шприц, маске, завој, фластер).

Практичан приказ занимања кроз ситуације због којих се посећује лекар уз реалне слике и разговор са децом (приказ очног прегледа, ЕКГ –а , превијање ране, преглед заница, слушање плућа и срца…. )

Причали смо о Хипократовој заклетви, хипербаричној комори, истраживачима...

И да запамтимо (кроз песмицу):

,, Већина људи у свету ради,

производи, креира, нешто прави,

а занимањем зовемо оно

чиме се неки човек бави.

И треба увек да нам је јасно

свако занимање је лепо и часно,

свако занимање друштву треба,

у сваком долазимо до хлеба,,

ЗАВРШНИ ДЕО:

Игра лекар и асистент (где су деца активно учествовала у улози лекара и пацијента).

АНАЛИЗА РАДА НА ЧАСУ:

Час је протекао у пријатној и веселој атмосфери. Ученици су били веома радознали и расположени за сарадњу и успели су да задовоље своју знатижељу. Ученици су оценили час као занимљив и веома добар.

Родитељ је веома савесно и одговорно обавио свој данашњи задатак.

ЧЕК ЛИСТА ЗА УЧЕНИКЕ:

Заокружи слово испред понуђених одговора.

Какав је час био?

а) занимљив

б) добар

в) веома добар